Snouk Hurgronje utawa Christiaan Snouck Hurgronje (1857-1936) lair tanggal 8 Fèbruari 1857 ing Tholen, Oosterhout, Walanda. Kaya bapak, embah, lan embah buyuté kang betah dadi pandhita Protèstan, Snouck nalika wiwit cilik wis diarahaké ing babagan teologi. Tamat sekolah menengah, dhèwèké nerusaké menyang Universitas Leiden njupuk mata kuliah Ilmu Teologi lan Sastra Arab, 1875. Limang taun sabanjuré, dhèwèké tamat kanthi predhikat "cum laude" kanthi disertasi "Het Mekaansche Feest" (Pahargyan ing Mekah). Ora cukup marem marang kaprigelan basa Arabé, Snouck banjur nerusaké sinau menyang Mekah, 1884. Ing Mekah, grapyak lan naluri intelektualé agawé para ulama ora wegah mbimbing. Lan kanggo milut atiné ulama Mekah, Snouck mlebu agama Islam lan salin jeneng dadi "Abdul Ghaffar".